Don’t Stop the Music (Rihannan kappale)

Don't Stop the Music on barbadoslais-artisti Rihannan kappale hänen kolmannelta studioalbumiltaan, Good Girl Gone Badiltä. Sen sanoittivat Tawanna Dabney, Michael Jackson, Mikkel S. Eriksen ja Tor Erik Hermansen, ja sen tuottivat Eriksen ja Hermansen heidän StarGate-yhtiönsä alaisena. Kappale julkaistiin maailmanlaajuisesti albumin neljäntenä singlenä 7. syyskuuta 2007. "Don't Stop the Music" on dancepop- ja teknokappale, joka sisältää laajan valikoiman tehosteita, joita käytetään pääosin hip hop -musiikissa. Kappale jäljittelee linjaa "Mama-say, mama-sa, ma-ma-ko-ssa", joka on otettu Michael Jacksonin vuonna 1983 julkaistulta "Wanna Be Startin' Somethin'". Linjan käyttöön liittyen Rihanna ja Jackson molemmat kohtasivat oikeusjutun, jossa muusikko Manu Dibango väitti, että linja on alun perin hänen vuonna 1972 julkaistulta "Soul Makossa"-kappaleesta. "Don't Stop the Music" sai pääosin positiivisia vastaanottoja monien arvostelijoiden ollessa yllättyneitä kappaleen "Mama-say, mama-sa, ma-ma-ko-ssa"-interpoloinnista. Kappaleella oli useita ehdokkuuksia, ja se voitti lopulta palkinnon 2008 NRJ Music Awards -gaalassa kategoriassa "Paras kansainvälinen kappale". "Don't Stop the Music" oli kaupallinen menestys sijoittuen ensimmäiselle sijalle yli 10 maassa, esimerkiksi Australiassa, Itävallassa, Ranskassa, Saksassa ja Sveitsissä. Kappale sijoittui kolmannelle sijalle Billboard Hot 100 -listalla, sekä ensimmäiselle sijalle Hot Dance Club Songs -listalla. Kappale sai triplaplatinaa Recording Industry Association of Americalta myyden Yhdysvalloissa yli 3,5 miljoonaa kappaletta. Anthony Mandler kuvasi kappaleelle musiikkivideon Prahassa, Tšekissä. Videolla Rihanna murtautuu kahden kaverinsa kanssa karkkikaupan takatiloihin, jossa on salainen klubi. Muissa kohtauksissa näytetään, kun Rihanna juhlii klubilla muiden ihmisten kanssa. Julkaisustaan lähtien kappaleesta on tullut osa monia Rihannan live- esityksiä. Se oli osa hänen Good Girl Gone Bad Tour, Last Girl on Earth Tour, Loud Tour ja Diamonds World Tour -kiertueiden settilistaa. ==Kappalelista== Promotional remix singles * 1. "Don't Stop the Music (Solitaire's More Drama Mix)" – 8:04 * 2. "Don't Stop the Music (The Wideboys Club Mix)" – 6:38 iTunes EP * 1. "Don't Stop the Music" – 4:27 * 2. "Don't Stop the Music (The Wideboys Club Mix)" – 6:38 * 3. "Don't Stop the Music (Instrumental)" – 4:19 German CD single * 1. "Don't Stop the Music" – 4:27 * 2. "Don't Stop the Music (The Wideboys Club Mix)" – 6:38 * 3. "Don't Stop the Music (Instrumental)" – 4:19 * 4. "Don't Stop the Music" (Video) – 3:39 FR/UK CD single * 1. "Don't Stop the Music" – 4:27 * 2. "Don't Stop the Music (The Wideboys Club Mix)" – 6:38 iTunes Remixes * 1. "Don't Stop The Music" (Album Version) – 4:29 * 2. "Don't Stop The Music" (Jody den Broeder Radio Edit) – 4:22 * 3. "Don't Stop The Music" (The Wideboys Radio Edit) – 3:11 * 4. "Don't Stop The Music" (Solitaire's More Drama Edit) – 4:08 * 5. "Don't Stop The Music" (Jody den Broeder Big Room Mix) – 10:33 * 6. "Don't Stop The Music" (The Wideboys Club Mix) – 6:39 * 7. "Don't Stop The Music" (Solitaire's More Drama Remix) – 8:08 * 8. "Don't Stop The Music" (Jody den Broeder Big Room Dub) – 8:34 * 9. "Don't Stop The Music" (The Wideboys Dub Mix) – 6:44 * 10. "Don't Stop The Music" (Solitaire's More Drama Dub) – 7:38 ==Lähteet== Luokka:Rihannan kappaleet Luokka:Vuoden 2007 kappaleet